Diari Oficial de la Generalitat Valenciana


Sumari del DOGV 5005, del 13-05-2005 (2005/4725)

RESOLUCIÓ de 4 de març de 2005, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic en el municipi de Sagunt (València).
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5005

Data del DOGV
:   13-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4725


Data del document
:   04-03-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Sagunt
    * legislació farmacèutica
    * procediment administratiu
    * farmacologia
    * municipi

RESOLUCIÓ de 4 de març de 2005, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic en el municipi de Sagunt (València). [2005/X4725]
  
Expedient iniciat a instància de l'Ajuntament de Sagunt, en data de 13 de setembre de 2004, a fi de sol·licitar l'autorització d'una nova oficina de farmàcia en el municipi de Sagunt, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
L'expedient s'ha tramitat segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia.
  
El tràmit de l'expedient es va posar de manifest als farmacèutics del municipi de Sagunt. Va formular un escrit d'oposició a la concessió de l'autorització sol·licitada Miguel Ramón Mancebo Monge, en nom i representació d'Adelina Bosch Hervás.
  
A l'expedient s'aporta un certificat de l'Agència Valenciana de Turisme sobre places en establiments hotelers, un certificat expedit pel secretari de l'Ajuntament de Sagunt sobre dades del Departament de Gestió Tributària que corresponen a 1.237 habitatges, i un certificat sobre la població de Sagunt l'Almardà, per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
El municipi de Sagunt compta amb trenta-quatre oficines de farmàcia obertes al públic i amb 58.287 habitants. Per tant, excedix amb 13 oficines de farmàcia la proporció d'habitants / farmàcia que correspon al mòdul general.
  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i aplicant l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix «per al càlcul de la població estacional es computaran els habitatges de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, imputant als habitatges de segona residència una capacitat de quatre habitants per habitatge», i tenint en compte que «per a això, es consideraran segona residència els immobles classificats com a habitatge en què no figure com empadronat cap habitant i que no s'hagen comptabilitzat com a allotjaments temporals», es deduïx que hi ha 1.061 places hoteleres, càmpings i altres allotjaments temporals, i no s'acredita que hi haja habitatges de segona residència.
  
- 1.061 places en establiments de temporada x 0,2 = 212 habitants
  
- Total = 212 habitants.
  
La xifra que resulta d'este còmput, 212 habitants estacionals, està molt allunyada de la necessària, 3.500 habitants estacionals, per què siga procedent l'autorització segons el mòdul turístic. Per açò, és obligada la denegació de la petició formulada per l'Ajuntament de Sagunt.
  
Per tant, resolc denegar l'autorització administrativa per a l'establiment d'una nova oficina de farmàcia en el municipi de Sagunt, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.
  
Esta resolució s'ha de publicar en el Diari Oficial de la Generalitat Valenciana amb l'advertiment que exhaurix la via administrativa i que s'hi pot interposar recurs contenciós administratiu en el termini de dos mesos, comptadors a partir de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.
  
València, 4 de març de 2005.- El conseller: Vicente Rambla Momplet.